钦定古今图书集成/明伦汇编/官常典/第100卷 > 庆定王台浤
## 钦定古今图书集成/明伦汇编/官常典/第100卷 > 庆定王台浤

按《明外史庆靖王传》：“定王台浤，庆靖王㮵元孙，恭王
寘錖子也。弘治十一年袭封。寇数入塞，发恭王墓。正
德五年，安化王寘𫔍反，台浤稽首行君臣礼。诏削护
卫，停禄，戌其承奉长史。嘉靖三年，台浤贿镇守太监
李昕、总兵官种勋，求为奏，请复禄，昕、勋不纳，台浤衔
之。会宁夏卫指挥杨钦等得罪于巡抚都御史张璿”，
谋藉王，杀璿及勋。事觉，钦等就捕，诬台浤不轨。帝使
覆按，璿列上王淫暴状，及诱致塞外降人。台浤内危，
夺门出，欲诣阙讼。璿遮止之，竟削爵为庶人，留邸，岁
与米三百石。嘉靖十一年复坐残虐，长子《鼒𬃊》徙西
安。台浤既废，以其叔父巩昌王寘銂视府事。寘銂裁
庆邸宫妃等薪禄，取邸中金帛万计。又以台浤二子
鼒𬃊、鼒枋皆幼，造《台浤》谋逆谣语，使寺人诱鼒𬃊吟
诵，图陷台浤自立。丰林王台瀚仇寘銂，发其“报子妇
生二女”事，废为庶人，幽高墙。十五年以两宫徽号恩，
复台浤冠带。三十九年薨。鼒𬃊先卒，弟惠王《鼒枋》嗣。